b'\n_START_ARTICLE_\nNHL:n varaustilaisuus 1965\n_START_PARAGRAPH_\nNHL:n historian kolmas varaustilaisuus 1965 pidettiin edellisvuosien tapaan Queen Elizabeth-hotellissa Montrealissa._NEWLINE_Varaustilaisuudessa oli mukana kuusi joukkuetta, joista ensimm\xc3\xa4isen\xc3\xa4 p\xc3\xa4\xc3\xa4si varaamaan New York Rangers ja edellisen vuoden ensimm\xc3\xa4isen\xc3\xa4 varannut Detroit Red Wings kolmantena. Kuudentena joukkueena draftissa oli mukana AHL-joukkue Pittsburgh Hornets, joka sai varata koko tilaisuuden viimeisell\xc3\xa4 vuorolla._NEWLINE_Varaustilaisuudessa varattiin vain 11 pelaajaa, joista ainoastaan kaksi pelasi urallaan NHL:ssa. Ainoa mainittavan NHL-uran tehnyt pelaaja oli Montreal Canadiensin 1.kierroksella varaama Pierre Bouchard, joka pelasi Montreal Canadiensin ja Washington Capitalsin joukkueissa 595 ottelua vuosina 1970\xe2\x80\x931982.'